SønderjyskE-anfører Pierre Kanstrup skifter til AGF på en fri transfer. Midtstopperen har fået en toårig aftale.

Pierre Kanstrup har kontraktudløb med SønderjyskE denne sommer, og anføreren har tidligere bebudet, at han vil prøve sig selv af et andet sted.

Kanstrup skifter nu Haderslev ud med Aarhus, hvor han har lavet en toårig aftale med AGF.

- Det er fantastisk, at det er faldet på plads, og jeg ser frem til at repræsentere den hvide trøje og vise mig frem for AGF's fantastiske fans. Jeg glæder mig rigtig meget til at møde drengene på holdet og komme i gang med forberedelserne til den nye sæson, siger Kanstrup i en pressemeddelelse.

- Jeg tror på, jeg kan bidrage med nogle gode ting, så vi som hold kan løfte os og gøre det godt i den nye sæson, hvor jeg skal komme med mine kvaliteter til fællesskabet, så vi sammen kan få AGF derhen, hvor vi alle sammen gerne vil være.

28-årige Kanstrup kom til SønderjyskE i 2014 fra FC Fredericia.

KØB BILLETTER TIL AGF's KOMMENDE HJEMMEKAMPE HER!